**DRAFT - DECIZIA ETAPEI DE ÎNCADRARE**

**Nr. XX din XX.XX.2024**

Ca urmare a solicitării de emitere a acordului de mediu adresate de **SC PREMIER ENERGY SRL** prin **AVI PROD GRUP SRL**, cu sediul in Bucuresti, sector 1, str. Vasile Alecsandri, nr. 4, înregistrată la APM Brașov cu nr. 12676 din 26.09.2022, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobata cu modificǎri și completări prin **Legea nr. 49/2011**, cu modificările și completările ulterioare,

și ca urmare a completării documentației cu nr. 13430 din 13.10.2022, nr. 3774 din 18.03.2024, nr. 4992 din 10.04.2024, nr. 4743 din 05.04.2024, nr. 5367 din 17.04.2024, 6118 din 08.05.2024, 6490 din 15.05.2024, 6507 din 15.05.2024 și nr. 6624 din 20.05.2024 autoritatea competentă pentru protecţia mediului APM Braşov decide, ca urmare a consultărilor desfăşurate în cadrul şedinţei Comisiei de Analiză Tehnică din data de 15.05.2024, că proiectul **”Extindere rețea distribuție gaze naturale medie presiune și racordurile aferente în sat Cheia, com. Moieciu, ulița din DN 73 F – L = 28 ml – TR 76A – 76B”,** propus a fi realizat in jud. Brasov, comuna Moieciu, sat Cheia, nr. F.N., amplasament identificat prin CF nr. 104712 Moieciu, nr. cad. 104712, CF nr. 105903 Moieciu, nr. cad. 105903 și CF nr. 105904 Moieciu, nr. cad. 105904, conform CU nr. 132 din 19.09.2022, cu valabilitatea prelungita pana la data de 19.09.2024, emis de Primăria Comunei Moieciu, *nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.*

**Justificarea prezentei decizii:**

1. **Motivele pe baza carora s-a stabilit necesitatea neefectuarii evaluarii impactului asupra mediului sunt următoarele:**
2. proiectul se încadreaza în prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2,** pct. 1, lit. b) proiecte de dezvoltare urbană, inclusiv construcția centrelor comerciale și a parcărilor auto publice;
3. titularul și APM Brașov au mediatizat în presa locală cât și pe pagina web atât depunerea solicitării acordului cât și decizia etapei de încadrare;
4. lipsa observațiilor din partea publicului interesat;
5. în urma analizarii criteriilor de selectie pentru stabilirea necesitatii efectuarii evaluarii impactului asupra mediului, prevăzute în Anexa 3 din Legea nr. 292/2018, s-a constatat ca proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

1. *Dimensiunea și conceptia întregului proiect:*

Scopul lucrărilor este asigurarea consumului de gaze necesar pentru alimentarea consumatorilor persoane fizice aflati in **com. MOIECIU,sat.CHEIA, Str. DS din DN 73F, NR.3, judeţul BRASOV.**

In vederea asigurării alimentarii cu gaze naturale a consumatorilor persoane fizice care solicita gaze naturale din **com. MOIECIU**, este necesar şi oportun realizarea unei extinderi gaze naturale medie presiune **din Dn 63.00 mm** si a racordurilor de gaze naturale medie presiune.

**Situaţia existenta:**

In prezent MASTAN TITU beneficiarul imobilului de la nr. 3 din jud. Brasov, com. Moieciu, sat Cheia, str. DS din DN 73 F nu dispune de bransament la reteaua de gaze naturale a localitatii, motiv pentru care se va face o extindere a acesteia.

**Situaţia propusa:**

Extinderea de gaze naturale presiune medie proiectata va avea o lungime totală de 28m, va fi racordata la reţeaua existentă şi va fi realizata din ţeava din PE100 SDR11 Dn63mm L=28m.

 Traseul racordului de gaze naturale s-a ales respectând distanţele minime de siguranţã în conformitate cu Normele tehnice pentru proiectarea, executarea si exploatarea sistemelor de alimentare cu gaze naturale Ordinul ANRE nr.89/2018.

La amplasarea conductelor de distributie nou proiectate se va tine seama de pozitia celorlalte retele edilitare existente in zona, conform avizelor care se vor obtine de la detinatorii acestora, respectand distantele minim normate, stabilite prin SR 8591.

Adancimea minima de montare a conductelor de distributie din polietilena este de 0,9 m, masurata de la generatoarea superioara a conductei pana la cota terenului amenajat.In functie de amplasamentul retelelor edilitare existente si cerintele din avizele obtinute conducta de gaze se poate monta si la adancimi mai mari de 0.9m

Va fi respectata distanta minima pe orizontala a conductelor de distributie gaze naturale medie presiune din polietilena, atat fata de cladiri cat si fata de celelalte retele edilitare existente in zona.

**Montarea conductei**

Latimea santului la partea inferioara trebuie sa fie cu minim 0,2 m, superioara diametrului nominal al conductei care se monteaza.

Fundul santului se netezeste bine si se curata de pietre, apoi se asterne un strat de nisip gros de 10 – 15 cm, nisipul avand granulatia cuprinsa intre 0,3 si 0,8 mm.

In lungul traseului conductei de distributie se vor monta rasuflatori pentru carosabil din 150 in 150 m. La jumatatea distantei dintre rasuflatori drenul va fi intrerupt prin realizarea unei bariere impermeabile. In situatia in care este necesar sa se monteze rasuflatori pentru carosabil, cutia din fonta a rasuflatorii va fi fixata in beton.

Rasuflatorile se vor monta atat in lungul conductei de distributie, cat si la capetele tuburilor de protectie, la ramificatii de conducte sau alte situatii deosebite.

Lucrarile de imbinare a conductelor se vor efectua in afara santului, imbinarea efectuandu-se in tronsoane de 100 – 150 m. Imediat dupa trecerea timpului de racire a sudurilor, conducta se va monta serpuit pe orizontala in sant si se acopera cu nisip pana se realizeaza un strat de minim 10 cm deasupra conductei. Capetele tronsoanelor se vor astupa cu capace pentru evitarea patrunderii corpurilor straine in interiorul acestora. Sudurile de pozitie se vor executa in perioada racoroasa a zilei.

In dreptul rasuflatorilor, deasupra stratului de nisip, se va asterne un strat de piatra de rau cu granulatie de 5-8 mm, gros de 5 cm, in lungime de 30 cm, peste care se aseaza calota rasuflatorii.

***Terasamente***

Santul pentru pozarea conductei de distributie se va realiza in functie de conditiile impuse in ,,Norme Tehnice pentru Proiectarea, Executarea si Exploatarea Sistemelor de Alimentare cu Gaze Naturale” Ordinul ANRE nr.89/2018 manual sau mecanizat, in functie de conditiile locale.

Conductele, fitingurile si armaturile din polietilena se monteaza ingropat direct in pamant, adancimea minima de montaj fiind de 0.9 m de la generatoarea superioara a conductei sau a tubului de protectie. Latimea santului pentru conducte (ls), se stabileste in functie de diametrul conductei (Dn):

 - pentru Dn < 100 mm, ls = 0,4 m;

 - pentru Dn ≥ 100 mm, ls = 0,4 m + Dn.

Gropile pentru sudare in punctele de imbinare ale conductei, se realizeaza cu urmatoarele dimensiuni:

 - latimea = latimea santului + 0,6 m;

 - lungimea = 1,2 m;

 - adancimea = 0,6 m sub partea inferioara a conductei.

Conducta de fata avand diametrul **Dn 63 mm** , latimea santului va fi intre **0,40 – 0.6m**,

 Pentru terenuri nisipoase, de umplutura etc., latimea santului se stabileste de la caz la caz, avandu-se in vedere consolidarea peretilor santului. Consolidarea peretilor santurilor se face in functie de natura terenului si adancimea de pozare.

Saparea santurilor se face cu putin timp inainte de montarea conductelor.

**Montarea conductelor**

 Pregatirea tevilor in vederea executarii conductelor:

 - tevile se curata la interior si exterior;

 - capetele tevilor se protejeaza cu capace impotriva patrunderii de corpuri straine.

 Pe toata durata montajului, executantul lucrarii are obligatia respectarii conditiilor de mai sus.

Conductele si bransamentele din polietilena sunt insotite pe intreg traseul de un fir trasor, in scopul identificarii traseului si a determinarii integritatii acestora. Firul trasor este un conductor de cupru monofilar, cu sectiunea minima de 1,5 mm2, cu izolatie corespunzatoare unei tensiuni de strapungere minima de 5 kV. Firul trasor se fixeaza de-a lungul generatoarei superioare a conductei din polietilena, la distante de maxim 4 m, cu banda adeziva. La montarea firului trasor se au in vedere normele specifice executarii subterane a retelelor electrice. In zonele fara constructii se vor monta la distante de 300 m cutii de acces la firul trasor.

 Montarea conductelor se face astfel incat sa nu se produca tensionarea mecanica a acestora.

 Pentru realizarea schimbarilor de directie, ramificatiilor si modificarilor diametrelor conductelor din polietilena se pot utiliza:

 - fitinguri (mufe, coturi, teuri, reductii etc.) realizate prin injectie;

 - fitinguri mecanice (mufe, coturi, teuri, reductii etc.) cu etansare pe peretele exterior al tevii.

 Curbarea tevilor din polietilena se realizeaza fara aport de caldura.

**Executarea imbinarilor**

Imbinarea conductelor din polietilena se realizeaza prin sudura (cap la cap sau electrofuziune) sau cu fitinguri mecanice nedemontabile (etansare prin presare pe peretii tevilor). Imbinarea tevilor si fitingurilor din polietilena se realizeaza cu aparate de sudura care sunt agrementate tehnic de catre organismele abilitate si care sunt supuse reviziilor tehnice in conformitate cu cartile tehnice aferente. Reviziile tehnice ale aparatelor de sudura se fac de catre unitatile de service ale furnizorului de aparate si la intervale de timp precizate de producator. Imbinarile prin sudura se executa de sudori autorizati de organisme abilitate, conform reglementarilor in vigoare.

 Controlul calitatii sudurilor pentru conducte din PE se face vizual si, dupa caz, prin metode nedistructive. Se evita sudarea in conditii meteorologice improprii. Este interzisa racirea fortata a sudurilor.

In cazul acestei extinderii de conducta de gaze naturale, imbinarile se realizeaza prin **sudura electrofuziune**, iar controlul calitatii sudurilor se face vizual.

Nu se admit nici un fel de interventii pentru corectarea oricaror tipuri de imbinari.

**Lansarea conductei din polietilena in sant si acoperirea acesteia**

Fundul santului se executa fara denivelari, se curata de pietre si se acopera cu un strat de 10…15 cm de nisip de granulatie 0,3…0,8 mm, iar peretii se executa fara asperitati. Pozarea in sant a conductelor din polietilena se realizeaza numai dupa racirea corespunzatoare a imbinarilor sudate. Capetele tronsoanelor lansate in sant vor fi protejate cu capace pentru a se evita patrunderea corpurilor straine sau a apei in conducte.

Conductele din polietilena se aseaza serpuit in sant si se acopera cu un strat de nisip de minimum 10 cm. Dupa stratul de nisip, acoperirea conductei din polietilena se efectueaza in straturi subtiri, cu pamant maruntit, prin compactare dupa fiecare strat.

Acoperirea conductei (pentru primii 50 cm deasupra conductei) se efectueaza intr-o perioada mai racoroasa a zilei, pe zone de 20…30 m, avansand intr-o singura directie, pe cat posibil in urcare.

In dreptul rasuflatorilor, peste conducta din polietilena care a fost acoperita pe toata lungimea cu un strat de nisip gros de 10…15 cm, se adauga un strat de piatra marunta, gros de 15 cm, peste care se aseaza calota rasuflatorii.

Deasupra conductei, pe toata lungimea traseului, la o inaltime de 35 cm de generatoarea superioara a acesteia, este obligatorie montarea unei benzi de avertizare din materiale plastice de culoare galbena cu o latime minima de 15 cm si inscriptionata **« Gaze naturale - Pericol de explozie»**.

**Rasuflatori si tuburi de protectie**

Pentru conductele din polietilena, rasuflatorile se monteaza in zone construite, aglomerate cu diverse instalatii subterane, pe retelele de distributie, astfel:

- la capetele tuburilor de protectie;

- in alte situatii deosebite evidentiate de proiectant.

In cazul lucrarii care face obiectul prezentului proiect, rasuflatorile se monteaza: **la cuplarea conductelor propuse, la capetele tuburilor de protectie la schimbarile de directie si la capetele terminale ale conductelor de gaze propuse .**

Distanta intre generatoarea superioara a conductei pe care se monteaza rasuflatoarea si fata inferioara a calotei rasuflatorii este de 150 mm. Tuburile de protectie montate pe conducte trebuie sa depaseasca, in ambele parti, limitele instalatiei sau constructiei traversate, cu cel putin 0,5 m si se prevad la partea superioara a capetelor tubului cu orificii si cu rasuflatori, iar capetele tubului se etanseaza pe conducta.

Confectionarea rasuflatorilor pentru carosabil si/sau perete, se face din teava din otel cu diametrul de Dn 50 mm sau din alte materiale cu rezistenta mecanica similara sau superioara. Pentru evitarea degradarii conductelor din polietilena de catre dispozitivul de curatire a rasuflatorilor, rasuflatorile la care se monteaza capac au calota prevazuta cu opritor.

**Verificarea si controlul in timpul executarii lucrarilor**

Operatorul sistemului de distributie are obligatia de a controla, in timpul executarii, calitatea lucrarilor pentru retelele de distributie, sub aspectele pe care le considera necesare.

Executantul trebuie sa respecte prevederile proiectului si ale reglementarilor in vigoare si sa efectueze toate verificarile impuse de acestea. Rezultatele verificarilor, pentru conductele din polietilena, se consemneaza intr-un proces verbal de lucrari ascunse, care se semneaza de instalatorul autorizat al executantului, beneficiar si operatorul sistemului de distributie, pentru cel putin urmatoarele operatiuni:

 - realizarea sudurilor;

 - respectarea distantelor de siguranta fata de alte instalatii;

 - traversarea traseelor altor

 - adancimea de pozare a conductelor.

**Organizarea de șantier:**

Executantul are obligatia de a lua toate masurile necesare pentru:

 - Respectarea cu strictete pe teritoriul beneficiarului a prevederilor legislatiei de mediu in vigoare si a prevederile documentelor sistemului de management de mediu;

 - Protejarea mediului, inlauntrul si in afara santierului, pentru a evita orice paguba sau neajunsuri provocate persoanelor, proprietatilor publice, rezultate din poluare, zgomot sau alti factor factori generate de metodele sale de lucru, respectand legislatia de mediu in vigoare (O.U.G. nr. 195/2005 privind protectia mediului; Ordinul nr. 756/1997 pentru aprobarea Reglementarii privind evaluarea poluarii mediului; O.U.G. nr.243/2000 privind protectia atmosferei, cu modificarile si completarile ulterioare);

 - Prevenirea accidentelor, incendiilor, exploziilor; In cazul producerii unui incident cu prejudiciu asupra mediului, executantul va lua masurile preventive necesare si in termen de 2 ore va informa atat Autoritatile de mediu, conform O.U.G. w. 6812007 privind raspunderea de mediu cu referire la prevenirea si repararea prejudiciului asupra mediului, cat si beneficiarul.

 - Asigurarea zilnica a pastrarea curateniei si ordinii in jurul organizarii santierului;

 - Readucerea terenurilor, afectate la starea initiala, in termenele impuse prin "Autorizatii" (insa nu mai mult de 35 de zile de la data receptiei tehnice);

 -Asigurarea periodica (zilnica sau saptamanala, dupa caz) a umplerii santurilor, gropilor rezultate din activitatile sale, nivelarii terenului si evacuarii surplusului de pamant;

 - Gestionarea deseurilor rezultate din lucrari sau pe parcursul executiei lucrarilor (deseuri din sapaturi, deseuri metalice, deseuri menajere, pet-uri), colectarea selectiva si depozitarea temporara cu respectarea legislatiei de mediu (O.U.G. rrr.781/2000 privind regimul deseurilor);

 - Asigurarea periodica (zilnica sau saptamanala) a transportului deseurilor din sapaturi, in zonele indicate de primariile locale, cu respectarea reglementarilor in vigoare prevazute de H.G. nr. 1061/2008, si intocmirea formularului de incarcare descarcare deseuri nepericuloase;

 - Asigurarea periodica (zilnica sau saptamanala, dupa caz) a sortarii, transportului si predarii fierului vechi rezultat din demontarea conductei vechi, cu respectarea reglementarilor in vigoare prevazute de H.G. nr. 1061/2008 si intocmirea formularului de incarcare descarcare deseuri nepericuloase;

 - Asigurarea evidentei gestiunii deseurilor rezultate pe parcursul executiei lucrarilor, conform H.G, nr.856/2002 si transmiterii situatiilor Beneficiarului la cerere;

 - Depozitarea in incinta santierului delimitat a materialelor utilizate pe parcursul executiei.

 - Respectarea regimului substantelor sau preparatelor chimice periculoase.

**Lucrările propuse pentru refacerea amplasamentului**:

Conform legii si conditiilor impuse de Primaria Moieciu, la terminarea lucrarilor, executantul este obligat sa readuca terenurile ocupate temporar la starea lor initiala.

Organizarea activitatii de instruire a personalului angajat in munca se va face in conformitate cu:

* prevederile Legii nr.307/2006 privind apararea impotriva incendiilor;
* prevederile Legii 481/2004 privind protectia civila, cu modificarile si completarile ulterioare.

Este interzisă remedierea defectelor în timp ce conductele se găsesc sub presiune. După terminarea încercărilor, evacuarea aerului cu care s-a efectuat proba de presiune se va face pe la capătul opus celui de umplere.

Conducătorii locurilor de muncă au obligaţia să realizeze în principal:

- instruirea personalului cu privire la domeniul situatiilor de urgenta prin instructaje periodice

- întocmirea şi semnarea cu personalul instruit a documentelor doveditoare;

- asigurarea îndeplinirii la termen a măsurilor de prevenire si reducere a efectelor negative ale situatiilor de urgenta sau a dezastrelor la locul de munca.

Personalul de exploatare are următoarele obligaţii:

- să participe la toate instructajele în conformitate cu legislaţia în vigoare;

- să nu utilizeze utilaje, aparate, echipamente şi scule defecte sau neadecvate mediului de lucru;

- să aplice în activitatea sa prevederile normelor de care a luat cunoştinţă la instruire, precum şi orice alte măsuri necesare pentru evitarea incendiilor;

- să asigure îndeplinirea măsurilor de prevenire şi stingere a incendiilor, stabilite potrivit legii.

În cazul producerii unui incendiu în instalaţiile de gaze naturale, personalul prezent, închide, în primul rând. robinetul de incendiu şi apoi procedează la stingerea incendiului, concomitent cu anunţarea pompierilor.

În cazul în care nu este posibilă oprirea alimentării cu gaze naturale, şi pentru a preveni crearea de acumulări de gaze naturale urmate de explozii, până la sosirea pompierilor, se procedează numai la răcirea zonelor învecinate fără stingerea flăcării de gaz.

Executarea lucrărilor cu foc deschis, în spaţii cu pericol de incendiu, este admisă numai după luarea măsurilor necesare de prevenire şi stingere a incendiilor şi numai după obţinerea permisului sau autorizaţiei de lucru cu foc. Aceste lucrări se execută numai de către echipe instruite în acest scop şi dotate cu echipament de lucru, protecţie şi intervenţie adecvat.

În vederea realizării intervenţiei de stingere se organizează echipe cu atribuţiuni concrete şi se iau măsuri de alertare a unităţilor (serviciilor civile) de pompieri.

Se vor respecta cu stricteţe:

 - Normele tehnice Ordinul ANRE nr.89/2018 pentru proiectarea, executarea sistemelor de alimentare cu gaze naturale.

- Normativul P118-1999 Normativ de siguranţă la foc a construcţiilor.

* Legea 307/12.07.2006 privind apãrarea împotriva incendiilor
* Legea nr.481/2004 privind protectia civilã
* Ordin MAI 163/2007 pentru aprobarea Normelor generale de apãrare împotriva incendiilor
* Ordin MAI 712/2005 pentru aprobarea Dispozitiilor generale privind instruirea salariatilor în domeniul situatiilor de urgentã
* Ordin 786/2005 privind modificarea si completarea Ordinului ministrului administratiei si internelor nr. 712/2005 pentru aprobarea Dispozitiilor generale privind instruirea salariatilor în domeniul situatiilor de urgentã

Este interzisă remedierea defectelor în timp ce conductele se găsesc sub presiune. După terminarea încercărilor, evacuarea aerului cu care s-a efectuat proba de presiune se va face pe la capătul opus celui de umplere.

În timpul execuţiei lucrărilor agregatele de măsură vor funcţiona legate la pământ. Este interzisă montarea agregatului şi a cablului de alimentare sub tensiune.

Se vor respecta cu stricteţe standardele şi normativele care guvernează activităţile de gaze naturale.

1. ***cumularea cu alte proiecte existente și/sau aprobate –*** zona de locuinte;
2. **utilizarea resurselor naturale în special a solului, a terenurilor, a apei și a biodiversitatii** – nu este cazul;
3. ***cantitatea și tipurile de deșeuri generate/gestionate***

In urma lucrarilor de executie a conductelor de gaze proiectate nu rezulta cantitati importante de deseuri. In timpul lucrarilor de terasamente vor rezulta urmatoarele deseuri :

 resturi de balast – cod deseu - 17 05 08

 deșeuri de beton - cod deseu - 10 13 14

 resturi de asfalt - cod deseu - 17 03 01

Totodata vor rezulta desuri de material plastic - cod deseu - 15 01 02

Prin grija constructorului, pe toata perioada executiei lucrarilor, se vor colecta toate deseurile din material plastic care vor fi depuse in containere speciale in vederea reciclarii. Celelalte deseuri mentionate mai sus rezultate in timpul executiei lucrarii vor fi transportate in locurile special amenajate indicate de Primaria Moieciu.

**- gospodarirea substantelor si preparatelor chimice periculoase:**

Din procesul de executie si exploatare a lucrarilor din prezentul proiect nu rezulta substante toxice sau periculoase.

Pentru drenarea si evacuarea in atmosfera a eventualelor scapari de gaze, se vor monta rasuflatori de gaze conform indicatiilor din normativul Ordinul ANRE nr.89/2018 evitandu-se acumularea de gaze si formarea de “pungi” care pot produce explozii.

1. **poluarea și alte efecte negative :**
* **Pentru protectia calitatii apelor:**

Procesul tehnologic de distributie a gazelor naturale exclude riscul de poluare a apelor, in plus pe traseul prezentei lucrari, nu sunt prevazute utilaje care sa deverseze sau sa aiba contact cu apa, nu necesita amenajari ale cursurilor de apa, indiguiri definitive sau provizorii si nu au ca rezultat ape reziduale.

* **Pentru protectia calitatii aerului:**

Este interzisă remedierea defectelor în timp ce conductele se găsesc sub presiune. După terminarea încercărilor, evacuarea aerului cu care s-a efectuat proba de presiune se va face pe la capătul opus celui de umplere.

* **Pentru protectia calitatii solului si a subsolului:**

Lucrarile de terasamente vor incepe prin inlaturarea selectiva a stratului fertil (vegetal) pe adancimea de 300 mm, astfel incat, dupa astuparea conductei, acesta sa fie pus la locul de unde a fost luat, neafectand calitatile stratului vegetal.

Conductele proiectate se vor monta ingropat, la adancimea de 0.90 m, masurata de la suprafata solului, pana la generatoarea superioara a tevii. Terenul unde se desfasoara lucrarile de inlocuire conducte gaze va fi ocupat temporar si va fi readus la starea lui initiala .Pentru executarea lucrarilor subterane se va respecta urmatoarea tehnologie de lucru : decopertare asfalt,spargere beton,sapatura de pamant, pozare conducta,umplutura de pamant si balast cu tasare si compactare in straturi de 20cm rebetonare si reasfaltare in vederea readucerii intregii zone afectate de lucrari la stadiul initial spatii verzi,spatii pietonale,spatii carosabile. Latimea portiunii ce se va reface va fi de minim 50cm pentru lungimi mai mici de 10m; in cazul incare lungimea terenului afectat de lucrari depaseste 10m se va reface zona pe intreaga banda de circulatie Toate lucrarile de terasamente se vor executa manual. In urma lucrarilor de terasamente vor rezulta resturi de betoane si asfalt, resturi care vor fi transportate in locuri special amenajate, indicate de Primaria locala.

Prin grija constructorului, pe toata perioada executiei lucrarilor, se vor colecta toate deseurile menajere si cele rezultate ca urmare a executiei lucrarilor si vor fi transportate la gropile de gunoi existente.

Toate terenurile afectate de lucrarile cuprinse in aceasta documentatie vor fi readuse la starea initiala de catre antreprenor. Pentru protectia mediului inconjurator, se pastreaza contextual pedologic in succesiune normala ( straturile de pamant ca urmare a sapaturile nu se vor inversa in timpul umpluturilor).

Realizarea lucrarilor nu afecteaza compozitia subsolului.

* **Masuri de reducere a zgomotului si vibratiilor:**

Exploatarea lucrarilor de distributie a gazelor nu constituie surse de zgomot si nu produce vibratii. In acest caz, nu trebuie luate masuri speciale de protectie impotriva zgomotelor si vibratiilor. In timpul executiei lucrarilor pot aparea periodic zgomote produse de motoarele utilajelor folosite de constructor. Constructorul va folosi aceste utilaje in perioadele de timp in care de regula locatarii nu sunt acasa, pentru a diminua disconfortul produs de zgomotele care pot aparea.

Pe traseu conductele de gaze care fac obiectivul prezentului proiect nu sunt obiective care necesita o protectie speciala la zgomote sau la vibratii.

* **Protectia impotriva radiatiilor:**

Atat executia lucrarilor cat si exploatarea acestora nu constituie surse de radiatii, nefiind necesare amenajari si dotari pentru protectia impotriva radiatiilor.

* **Protecţia ecosistemelor terestre şi acvatice:**

Inlocuirea conductelor de gaze nu va afecta flora si fauna existenta. Conductele proiectate nu sunt amplasate pe terenuri impadurite, livezi sau parcuri.

* **Protecţia aşezărilor umane şi a altor obiective de interes public:**

Conducta de gaze nou proiectata va fi amplasata in domeniu public. Conducta se va amplasa respectand distantele minime admise fata de alte instalatii, constructii sau obstacole subterane, precizate in NTPEE – 01/2008.

In zonele in care acest amplasament nu este posibil, distantele fata de limitele de proprietate se vor reduce cu respectarea prevederilor normativului.

Traseul conductelor de gaze nu afecteaza monumente istorice, zone de interes traditional sau alte zone similar.

1. **riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

Lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accident;

1. **riscurile pentru sănătatea umană:**

Se vor respecta prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023 cu modificarile si completarile ulterioare.

***2. Amplasarea proiectelor:***

1. ***utilizarea actuala și aprobata a terenurilor***

Destinatia terenului stabilita prin documentatia de urbanism aprobata: zona de locuinte si functiuni complementare conform PUG Moieciu nr. 34090/98 avizat si aprobat cu HCL nr. 18 din 2000 si prelungit cu HCL nr. 7 din 2011, HCL nr. 6 din 2013, HCL nr. 4 din 2016 si HCL nr. 4 din 2019 pana la data de 30.12.2023

Imobilul este situat pe teritoriul administrativ al Comunei Moieciu - intravilan;

Drept de proprietate asupra terenului - terenul pe care urmeaza a se executa lucrarea este folosit ca drum de acces - o parte este proprietate privată (CF 104712 – Moieciu) și o parte e folosita ca drum de acces pentru care nu există extras de carte funciară pe numele UAT Comuna Moieciu.

Folosinta actuală a imobilului: teren liber de construcții având categoria de folosință drum, conform realității din teren, în conformitate cu certificatului de Urbanism nr. 132 din 19.09.2022, cu valabilitate prelungită până la data de 19.09.2024, emis de Primaria Comunei Moieciu.

1. ***bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul***;***
2. ***capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

**i*v) rezervatii și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri-*** *nu este cazul;*

***vii) zone cu densitate mare a populatiei –*** nu este cazul;

***viii) peisajele și situri importante din punct de vedere istoric, cultural sau arheologic –*** nu este cazul;

**3. Tipurile și caracteristicile impactului potential*:***

1. ***importanta și extinderea spatiala a impactului: zona geografica si dimensiunea populatiei care poate fi afectata –*** nu este cazul;
2. ***natura impactului* -** nu este cazul;
3. ***natura transfrontiera a impactului –*** nu este cazul;
4. ***intensitatea și complexitatea impactului –*** impact redus;
5. ***probabilitatea impactului –*** redusa, doar pe perioada executarii lucrărilor propuse prin proiect
6. ***debutul, durata, frecventa și reversibilitatea preconizate ale impactului –*** pe perioada executarii lucrărilor durata impactului va fi scurta.
7. **cumularea impactului cu impactul altor proiecte existente și/sau aprobate** – nu este cazul;
8. ***posibilitatea de reducere efectiva a impactului –*** *nu este cazul.*
9. **Motivele pe baza carora s-a stabilit necesitatea neefectuarii evaluarii adecvate, sunt următoarele:**

- proiectul **nu** **intră** sub incidenţa art. 48 siart. 54 din Legea apelor nr.107/1996, cu modificările şi completările ulterioare.

1. **Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul nu intră sub incidenţa art. 48 si art. 54 din Legea apelor nr.107/1996, cu modificările şi completările ulterioare.

**Conditiile de realizare a proiectului:**

1. Se vor respecta prevederile OUG nr. 195/2005, privind Protectia Mediului, aprobata cu modificari si completari ulterioare prin Legea nr. 265/2006 cu modificările şi completările ulterioare;
2. Se vor respecta conditiile impuse de ceilalti avizatori prin avizele obtinute si proiectele inaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor respecta in integralitate prevederile OUG nr. 92/2021 privind regimul deseurilor, cu modificarile si completarile ulterioare, aprobate prin Legea nr. 17/2023 pentru aprobarea Ordonantei de Urgenta a Guvernului nr. 92/2021 privind regimul deseurilor;
5. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
6. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
7. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
8. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
9. Terenul afectat temporar de lucrări, va fi adus la starea iniţială de utilizare;
10. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
11. Se va respecta programul de lucru impus de Primaria Municipiului Făgăraș in concordanta cu programul de odihna a locuitorilor din zona in conformitate cu Legea nr. 61/1991 cu modificarile si completarile ulterioare, privind linistea publica, pe toata perioada de executie a lucrarilor de construire;
12. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
13. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
14. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
15. Nu se vor evacua ape uzate neepurate sau insuficient epurate in emisari naturali, canale de desecare, rigole stradale sau freatic atat pe perioada executiei lucrarilor cat si dupa aceasta;
16. Vor fi luate măsuri pentru limitarea vibratiilor produse de sapatura prin utilizarea de tehnologii performante de executie și de fundare, în vederea incadrarii valorilor parametrilor vibratiilor in limitele admisibile stabilite de SR 12025-2/94;
17. In vederea mentinerii calitatii aerului, in parametrii optimi, in zona amplasamentului, in perioada realizarii lucrarilor de constructie, se vor respecta urmatoarele conditii:
	* utilizarea apei, pentru suprimarea prafului, in cantitatile, frecventa si proportiile necesare, in zona de lucru, la sfarsitul fiecarei saptamani de lucru, daca nu se vor desfasura operatiuni active mai mult de doua zile consecutiv;
	* minimizarea activitatilor generatoare de praf (taiere, macinare, spargerea betonului, nisip, pietris, activitati de sablare/slefuire, etc.);
	* se vor lua masuri de acoperire, ingradire, inchidere a stocurilor de materiale de constructie sau deseuri, pentru prevenirea imprastierii cauzata de vant;
	* curatarea/spalarea vehiculelor care ies de pe santier;
* oprirea motoarelor tuturor vehiculelor aflate in stationare, in zona santierului.
1. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară si depozitarea carburanţilor si substanţelor periculoase în zona aferenta amplasamentului;
* în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisa amplasarea in incinta organizarii de santier a statiilor de preparare beton, fara asigurarea sistemului de preepurare ape uzate tehnologice si a sistemului de protectie a atmosferei importiva poluarii cu pulberi;
* Nivelul de zgomot se va incadra in limitele impuse de SR 10.009/2017;

 Se vor respecta de asemenea prevederile Ord. MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificarile si completarile ulterioare;

In conformitate cu prevederile **OUG nr. 195/2005**, privind Protectia Mediului, aprobată cu modificari si completari prin **Legea nr. 265/2006** cu modificările si completările ulterioare - "**Art. 15 alin (2) lit a** - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

Conform art. 21, alin.(4) din OUG nr. 195/2005 privind protectia mediului, aprobată cu modificări si completări prin Legea nr. 265/2006, cu modificările si completările ulterioare **”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului**”.

Proiectul propus nu necesita parcurgerea celorlalte etape ale procesului de evaluare a impactului asupra mediului de evaluare adecvata si de evaluare asupra corpurilor de apa.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sanctioneaza conform prevederilor legale în vigoare.

Pentru legalitatea si autenticitatea documentelor depuse la dosar se face raspunzator titularul proiectului.

Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifica respectarea prevederilor deciziei etapei de incadrare;

 - anexa 5, art. 43 alin. (4) procesul - verbal intocmit in situatia prevazuta la alin. (3) se anexeaza si face parte integranta din procesul - verbal de receptie la terminarea lucrarilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 -art. 18, alin. (13 ) in cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depasit .

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Ciprian Marius BĂNCILĂ**

 **ȘEF SERVICIU A.A.A., ȘEF BIROU C.F.M.,**

 **Liliana Cristina COPACEA Daniel BORDEI**

 **ÎNTOCMIT: ÎNTOCMIT:**

 **Consilier Mirela Mihaela CIUCIUR Consilier Iulia ENE**